/Приет с Решение № 430 от Протокол № 23/27.03.2009 г.
изм. с Решение № 976 от Протокол № 52/18.02.2011 г., 
изм. и доп. с Решение № 1075 от Протокол № 57/26.01.2018 г., 
изм. и доп. с Решение № 1560 от Протокол № 77/29.03.2019 г., 
изм. и доп. с Решение № 209 от Протокол № 9/27.03.2020 г.,

изм. и доп. с Решение № 977 от Протокол № 46/25.02.2022 г., 
изм. и доп. с Решение № 263 от Протокол № 13/26.07.2024 г.,
изм. и доп. с Решение № 903 от Протокол № 47/18.09.2026 г./ 


ПРАВИЛНИК

ЗА ПРЕДОСТАВЯНЕ НА ЕДНОКРАТНА ФИНАНСОВА ПОМОЩ НА ЖИТЕЛИ НА ОБЩИНА БЕРКОВИЦА

ГЛАВА І. ОБЩИ ПОЛОЖЕНИЯ

Чл.1. /изм. и доп. с Решение № 1075 от Протокол № 57/26.01.2018 г., изм. и доп. с Решение № 1560 от Протокол № 77/29.03.2019 г./ Този правилник урежда реда, начина за предоставяне и отчитането на средства за еднократни безвъзмездни финансови помощи на физически лица, семейства и съжителстващи лица в рамките на мандата на Общински съвет-Берковица, от общинския бюджет на Община Берковица.
Чл.2. /изм. с Решение 976, прот. 52/18.02.2011 г., изм. и доп. с Решение № 1560 от Протокол № 77/29.03.2019 г./ Еднократни финансови помощи по смисъла на правилника са:
1.Еднократна финансова помощ за новородено/осиновено дете в община Берковица;

2. /изм. и доп. с Решение № 209 от Протокол № 9/27.03.2020 г./ Еднократна финансова помощ за лица с възникнала потребност от задоволяване на остро настъпили тежки и животозастрашаващи здравни проблеми, за лекарства и консумативи, незаплатени от НЗОК, само за животоспасяващо лечение и за лечение извън територията на Република България;

3.Еднократна финансова помощ за покриване на разходи за злополука, стихийни бедствия и пожари, довели до загуба на имущество.

4. /нова, създадена с Решение № 209 от Протокол № 9/27.03.2020 г./ Еднократна финансова помощ за покриване на разходи по изследвания и процедури, свързани с лечение на безплодие на семейства и лица, живеещи на семейни начала, с репродуктивни проблеми - лица с безплодие, лечимо преди всичко с методите на АРТ (асистирани репродуктивни технологии) и включително чрез ин витро оплождане, при наличие на следните индикации:

4.1. Безплодие с неизяснена чрез конвенционалните диагностични методи етиология;
4.2. Ендометриоза, засягаща аднексите и свързана с безплодието;
4.3. Тубарен стерилитет при жената /МКБ-Х: N97.1/, доказан чрез общоприетите начини за поставяне на диагнозата „тубарен стерилитет” – лапароскопия, лапаротомия или хистеросалпингография (ХСГ): 

а/ липса на маточни тръби двустранно /оперативно отстранени/,
б/ едностранна липса с контралатериална непроходимост или стеноза,
в/ двустранна непроходимост на маточните тръби /вкл.след стерилизация/,
г/ едностранна непроходимост с контралатериална стеноза,
д/ двустранна интерстициална или истмична стеноза,
е/ състояние след пластика на маточните тръби, най-малко 12 месеца следпластика, при положение, че не е настъпвала вътрематочна бременност.
4.4. Стерилитет при жената, свързан с липсата на овулация, поради LUFS.
4.5. Стерилитет, свързан с мъжки фактор /МКБ-Х: N97.4/.

4.6. Други форми на безплодие с доказана необходимост от лечение чрез АРТ.
Чл.3./изм.с Решение № 976, прот. 52/18.02.2011 г., изм. и доп. с Решение № 1560 от Протокол № 77/29.03.2019 г., изм. и доп. с Решение № 263 от Протокол № 13/26.07.2024 г./ (1) Размерът на еднократната финансова помощ съгласно чл.2, т.1 от Правилника за всяко новородено или осиновено до тригодишна възраст  дете, чиито родители отговарят на условията, заложени в Правилника, се определя с решение на Общински съвет.
(2)/изм. и доп. с Решение № 903 от Протокол № 47/18.09.2026 г./ Размерът на еднократната финансова помощ съгласно чл. 2, т. 2 от Правилника се определя на:

За лица под 18-годишна възраст – до две минимални работни заплати, установени за страната към момента на изплащането;

За лица над 18-год. възраст – до една минимална работна заплата, установена за страната към момента на изплащането.

 (3)Размерът на еднократната финансова помощ съгласно чл.2, т.3 от Правилника, се определя в зависимост от материалните щети до три минимални работни заплати за страната.

(4) /нова, създадена с Решение № 209 от Протокол № 9/27.03.2020 г., изм. и доп. с Решение № 903 от Протокол № 47/18.09.2026 г./ Размерът на еднократната финансова помощ съгласно чл. 2, т. 4 от Правилника, отпускана на семейства и двойки, живеещи на семейни начала за финансово подпомагане, е в размер до 3 (три) минимални работни заплати, установени за страната към момента на изплащането на двойка-заявител, освен в случаите, в които се налага използването на донорски репродуктивен материал при ин витро процедура, като в този случай размерът на помощта е до 5 (пет) минимални работни заплати, установени за страната към момента на изплащането на двойка-заявител.
ГЛАВА ІІ. ОСНОВАНИЯ ЗА ОТПУСКАНЕ НА ПОМОЩТА

Чл.4. /изм. и доп. с Решение № 1560 от Протокол № 77/29.03.2019 г./ (1) Еднократна финансова помощ по чл.2, т.1 се предоставя за:


- раждане или осиновяване на дете до тригодишна възраст от родители,които са жители на община Берковица с цел стимулиране раждаемостта и задържане на младите семейства в Общината.

(2) Еднократна финансова помощ по чл.2, т.2 се предоставя за:

 -/изм. и доп. с Решение № 977 от Протокол № 46/25.02.2022 г./ задоволяване на спешни, животозастрашаващи състояния, непредвидими инцидентни, извънредно възникнали здравни събития, които водят до трайни увреждания или фатален край.
-осигуряване на еднократна помощ за покриване на транспортните разходи на болно лице и придружителя му при извършването на животоспасяващи операции.
-/изм. и доп. с Решение № 977 от Протокол № 46/25.02.2022 г./ отпаднат всички останали случаи за възможност за получаване на еднократна финансова помощ, които са хронични състояния и заболявания, които не отговарят на критериите за спешност и животозастрашаващи състояния и заболявания.
 (3)Еднократна финансова помощ по чл.2, т.3 се предоставя за:

 -възстановяване на щети и покриване на разходи за злополука, стихийни бедствия и пожари, довели до загуба на имущество.
(4) /нова, създадена с Решение № 209 от Протокол № 9/27.03.2020 г./ Еднократна финансова помощ по чл.2, т.4 се предоставя за покриване на разходи от извършени следните дейности:

1. Контролирана овариална хиперстимулация /КОХС/ с един или повече от един от следните лекарствени продукти /по групи/:
а/ аналози на гонадолибералина /агонисти или антагонисти/,
б/ гонадотропни хормони /уринарни или рекомбинантни/,
в/ други /за лутеална поддръжка/ - стероиди и/или хорионгонадотропин.
2. АРТ процедури /методи на асистирани репродуктивни технологии/ и съпътстващи ги медицински дейности:
а/ фоликулна пункция под ехографски контрол;
б/ класическо ин витро оплождане;
в/ оплождане чрез IСSI (IMSI);

г/ ин витро на естествен (спонтанен) цикъл; 

д/ ин витро процедура с донорски репродуктивен материал (яйцеклетки и/или сперматозоиди); 

е/ криоконсервация (замразяване) на предимплатационни ембриони, яйцеклетки и/или сперматозоиди;

ж/ ембриотрансфер, вкл. и на размразени ембриони след криоконсервация;
з/ инсеминации от партньора или дарител;
и/ ин витро матурация (IVM);

й/ тестикуларна и/или епидидимална биопсии /ТESЕ, РЕSА, МЕSА/, както и биопсия на маточната лигавица.

3. Контрол на стимулационния процес чрез:

а/ ехографски прегледи;

б/ хормонални изследвания.
(5) /нова, създадена с Решение № 209 от Протокол № 9/27.03.2020 г./ Лекарствените продукти, финансирани със средства по заявления за отпускане на еднократна финансова помощ на лица по чл. 2, т. 4 по този правилник, следва да са включени в Позитивния лекарствен списък на Република България и се осигуряват по реда на чл. 207, ал. 1, т. 5а от Закона за лекарствените продукти в хуманната медицина.
Чл.5. /изм. и доп. с Решение № 1560 от Протокол № 77/29.03.2019 г./ Лицата, които ще кандидатстват за еднократна финансова помощ по реда на този правилник, трябва да отговарят на определени общи и специфични критерии и условия, за да им бъдат отпуснати съответните еднократни помощи.
ГЛАВА ІІІ. КРИТЕРИИ ЗА ОПРЕДЕЛЯНЕ И ОТПУСКАНЕ НА ФИНАНСОВА ПОМОЩ
Чл.6. /изм. и доп. с Решение № 1560 от Протокол № 77/29.03.2019 г./ Общи критерии и изисквания за определяне и отпускане на еднократна помощ на лица, кандидатстващи по този правилник са:

      1. /изм. и доп. с Решение № 209 от Протокол № 9/27.03.2020 г./ Да са български граждани /в случаите на кандидатстване за помощ по чл. 2, т. 4 от Правилника поне едно от лицата, кандидатстващи за помощ, следва да бъде с българско гражданство/;
      2. /изм. и доп. с Решение № 209 от Протокол № 9/27.03.2020 г./ Да имат постоянен адрес на територията на Община Берковица /в случаите на кандидатстване за помощ по чл. 2, т. 4 от Правилника поне едно от лицата, кандидатстващи за помощ, следва да бъде с постоянен адрес на територията на Община Берковица/;
      3.Да нямат задължения към Община Берковица;

      4.Да не са поставяни под запрещение.
Чл.7. /изм. и доп. с Решение № 1560 от Протокол № 77/29.03.2019 г./ (1) Специални критерии и изисквания за отпускане на еднократна помощ на   лицата по чл.2, т.1 са:

    1. /изм. и доп. с Решение № 263 от Протокол № 13/26.07.2024 г./ Поне единият от родителите да има настоящ адрес на територията на община Берковица минимум  шест месеца преди датата на подаване на заявление за помощ.

    2.Поне единият родител да има постоянна адресна регистрация на територията на община Берковица минимум две години преди датата на заявлението.

    3. Родителите да са навършили 18 годишна възраст.

    4.Еднократна финансова помощ се изплаща на родители, имащи минимум средно образование. 

    5.Еднократна финансова помощ се изплаща до навършването на едногодишна възраст на детето.

    6. /изм. и доп. с Решение № 263 от Протокол № 13/26.07.2024 г./ Еднократна финансова помощ за дете се изплаща на деца, които не са настанени за отглеждане извън семейството по реда на чл. 26 от Закона за закрила на детето.
    7.Родителите да не са с отнети родителски права.

    8. Новороденото да е с постоянен и настоящ адрес на територията на община Берковица.

    9. /нова, създадена с Решение № 209 от Протокол № 9/27.03.2020 г./ Еднократна финансова помощ за новородено/осиновено дете в община Берковица се отпуска за деца, които са родени на територията на Република България.
(2). Специални критерии и изисквания за отпускане на еднократна помощ на   лицата по чл.2, т.2 са:

            1. Да не притежават недвижима или движима собственост, която може да бъде източник на доходи, с изключение на вещите, които служат за обичайно потребление на лицето или семейството;

            2. Да не са прехвърлили жилищен или вилен имот и/или идеални части от тях срещу заплащане или чрез договор за дарение през последните 3 /три/ години;

            3. /изм. и доп. с Решение № 903 от Протокол № 47/18.09.2026 г./ Да нямат влогове, дялови участия и ценни книжа, чиято обща стойност надхвърля една втора от минимална заплата, установена за страната към момента на изплащането;
            4. Да нямат сключен договор за предоставяне на собственост срещу задължение за издръжката и/или гледането им;

            5.Да не са регистрирани като еднолични търговци, да не са собственици на капитала на търговско дружество и да извършват дейност по Търговския закон. 

            6.Да не са получавали и да не получават помощ на същото основание от друг орган или институция;

            7.Безработните лица в трудоспособна възраст да са регистрирани в Бюрото по труда и да не са отказвали предложената им работа; 

            8. Средният месечен доход на член от семейството за последните 6 месеца преди датата на подаване на заявлението за отпускане на еднократна финансова помощ да е в размер до 1 минимална работна заплата за страната.

  
 9.Да имат постоянен адрес на територията на Община Берковица най-малко 12 месеца преди датата на подаване на заявлението за отпускане на еднократна финансова помощ.


10. /нова, създадена с Решение № 977 от Протокол № 46/25.02.2022 г./ Медицинските документите да имат давност до 1 година от подаване на Заявлението за еднократна финансова помощ.

(3). Специални критерии и изисквания за отпускане на еднократна помощ на   лицата по чл.2, т.3 са:

  1. Да има Протокол от специализиран орган, доказващ настъпилото увреждане  или унищожение на имущество, вследствие на пожара или стихийни бедствия;

            2.Да не притежават повече от един жилищен имот на територията на Община Берковица;


  3.Поразеното жилище да е единствено за семейството, да  не е застраховано и за него да има документ за собственост.
(4). /нова, създадена с Решение № 209 от Протокол № 9/27.03.2020 г./ Специални критерии и изисквания за отпускане на еднократна помощ на   лицата по чл.2, т.4 са:

1.Поне едно от лицата, които кандидатстват, да има настоящ адрес на територията на община Берковица минимум една година преди датата на подаване на заявление за помощ.

2.Поне едно от лицата, които кандидатстват, да има постоянна адресна регистрация на територията на община Берковица минимум две години преди датата на заявлението.

3. Поне едно от лицата, които кандидатстват, да има завършено минимум средно образование. 

4. Да са с непрекъснати здравно-осигурителни права, което се удостоверява с декларация (Приложение № 6);

5. Да не са поставени под запрещение, което се удостоверява с декларация (Приложение № 6);

6. Да са семейства или лица, живеещи на семейни начала, което се удостоверява с копие от удостоверение за сключен граждански брак или при двойките, които са във фактическо съжителство с декларация (Приложение № 7);

7. Лицата в двойката да нямат кръвно родство по права линия и по съребрена линия до четвърта степен, което се удостоверява с декларация (Приложение № 6);

8. Да е налице доказан стерилитет /независимо с женски и/или с мъжки фактор/. Удостоверяването се извършва със следните медицински документи: 

а/ етапна епикриза, отразяваща етапа на лечението към момента на кандидатстване, издадена от клиниката по асистирана репродукция, която двойката посещава и подписана от лекуващия лекар;

б/ епикризи за извършени операции и/или минали ин витро процедури;

в/ при проблеми с маточните тръби - документи за извършване на един или повече от следните методи: ХСГ и/или лапароскопия и/или лапаротомия, като ехографското изследване не е доказателствен метод;
г/ при мъжки фактор - документи за извършване на два или повече спермални анализа, последният от които е извършен преди не повече от 6 месеца преди подаване на заявлението. Спермограмите да бъдат направени в клиника по асистирана репродукция. Ползват се критериите на Световната здравна организация /СЗО/ за нормоспермия, като е желателно поне едно от изследванията да е с морфология, оценена по критериите на Крюгер;
д/ при липса на овулация поради LUFS, документи относно поне два цикъла с ехографски разчитания и снимки;
е/ при неизяснен стерилитет - данни за безплодие в период от поне две години, лекувано чрез конвенционални методи, вкл. с реализирани поне два цикъла с вътрематочни инсеминации;

ж/ при жени, навършили 43 годишна възраст – актуални стойности на LH, FSH, Естрадиол и Анти-Мюлеров хормон (направени не по-рано от 2 месеца преди подаване на заявлението), както и становище на специалист по асистирана репродукция за състоянието на яйчниковия резерв на жената;

з/ други медицински документи, удостоверяващи причина за безплодие, налагаща използването на АРТ процедури при съответната двойка-заявител.

9. Възрастта на жените, кандидатстващи за финансиране по програмата, да съответства на Наредба № 28 за дейностите по асистирана репродукция на Министерството на здравеопазването от 20.06.2007 година.“.
ГЛАВА ІV. НЕОБХОДИМИ ДОКУМЕНТИ

Чл.8. /изм. и доп. с Решение № 1560 от Протокол № 77/29.03.2019 г./ (1). Необходими документи за отпускане на еднократна финансова помощ по чл. 2, т. 2 и 3:

1. Заявление за отпускане на еднократна финансова помощ по чл. 2, т. 2 /Приложение № 1 по образец/ до Общински съвет – Берковица.

2. Заявление за отпускане на еднократна финансова помощ по чл. 2, т. 3 /Приложение № 2 по образец/ до Общински съвет – Берковица.

3. Декларация /Приложение № 3 за лицата по чл. 2, т.2 и Приложение № 4 за лицата по чл. 2, т. 3 по образец/ 

4. Експертно решение от ТЕЛК /НЕЛК

5. Епикриза

6. Удостоверение за семейно положение

7. Служебна бележка от Дирекция “ Бюро по труда”-Берковица, че лицето  е безработно и не е отказвало предложена работа. 

8. Удостоверение за декларирани движими и недвижими вещи и имоти,  издадено от Данъчна служба гр.Берковица

9. Удостоверение за адресна регистрация по постоянен адрес

10. Удостоверение за липса на задължения към Община Берковица.

11.  Протокол от специализиран орган

12.  Документ за дохода на всеки от членовете на семейството - в случай, че лицата работят или са пенсионери за шест месеца назад от датата на подаване на заявлението.

13.  Други удостоверения за факти, основания за получаване на помощта

14.  Фактури и други платежни документи, доказващи извършения разход.

15. /нова, създадена с Решение № 977 от Протокол № 46/25.02.2022 г./ Медицинските документите за отпускане на еднократна финансова помощ по чл. 2, т. 2 да имат давност до 1 година от подаване на Заявлението за еднократна финансова помощ.
(2) /изм. и доп. с Решение № 209 от Протокол № 9/27.03.2020 г./ Изброените документи се представят на вниманието на Постоянните комисии по здравеопазване и бюджет и финанси при Общински съвет –Берковица.

(3) /изм. и доп. с Решение № 209 от Протокол № 9/27.03.2020 г./ Необходими документи за отпускане на еднократна финансова помощ по чл. 2, т. 4:

1.Заявление за отпускане на еднократна финансова помощ по чл. 2, т. 4 /Приложение № 5 по образец/ до Общински съвет – Берковица.

2.Медицинска документация /епикризи и т.н../:

а/етапна епикриза, отразяваща етапа на лечението към момента на кандидатстване, издадена от клиниката по асистирана репродукция, която двойката посещава и подписана от лекуващия лекар;

б/ епикризи за извършени операции и/или минали ин витро процедури;

в/ при проблеми с маточните тръби - документи за извършване на един или повече от следните методи: ХСГ и/или лапароскопия и/или лапаротомия, като ехографското изследване не е доказателствен метод;
г/ при мъжки фактор - документи за извършване на два или повече спермални анализа, последният от които е извършен преди не повече от 6 месеца преди подаване на заявлението. Спермограмите да бъдат направени в клиника по асистирана репродукция. Ползват се критериите на Световната здравна организация /СЗО/ за нормоспермия, като е желателно поне едно от изследванията да е с морфология, оценена по критериите на Крюгер;
д/ при липса на овулация поради LUFS, документи относно поне два цикъла с ехографски разчитания и снимки;
е/ при неизяснен стерилитет - данни за безплодие в период от поне две години, лекувано чрез конвенционални методи, вкл. с реализирани поне два цикъла с вътрематочни инсеминации;

ж/ при жени, навършили 43 годишна възраст – актуални стойности на LH, FSH, Естрадиол и Анти-Мюлеров хормон (направени не по-рано от 2 месеца преди подаване на заявлението), както и становище на специалист по асистирана репродукция за състоянието на яйчниковия резерв на жената;

з/ други медицински документи, удостоверяващи причина за безплодие, налагаща използването на АРТ процедури при съответната двойка-заявител.

3.Декларация по образец (Приложение № 6);
4.Копие на удостоверение за сключен граждански брак или при двойките, които са във фактическо съжителство декларация по образец (Приложение № 7);
5.Удостоверение за адресна регистрация по постоянен адрес и настоящ адрес;

6.Удостоверение за липса на задължения към Община Берковица.

7.Копие на документ за завършено средно образование.

(4) /изм. и доп. с Решение № 209 от Протокол № 9/27.03.2020 г., изм. и доп. с Решение № 903 от Протокол № 47/18.09.2026 г./ Постоянните комисии при Общински съвет Берковица имат право да изискват допълнителни документи, да правят проверка и справка за установяване на твърдящите в заявлението и декларацията факти и обстоятелства, основания за отпускане на помощта. 

(5) /нова, създадена с Решение № 209 от Протокол № 9/27.03.2020 г., изм. и доп. с Решение № 903 от Протокол № 47/18.09.2026 г./  При необходимост по отношение на заявленията за отпускане на еднократна помощ на лицата по чл. 2, т.3, постоянните комисии при Общински съвет- Берковица могат да направят и оглед на място с цел придобиване на реална представа за наличието на основание за отпускане на помощта. 

(6) /нова, създадена с Решение № 209 от Протокол № 9/27.03.2020 г./ Подадените документи за отпускане на еднократна помощ на лицата по чл.2, т.4 се разглеждат по реда на тяхното постъпване, като с предимство се ползват двойките, лицата и семействата, които нямат право да получат финансиране от държавния Център за асистирана репродукция – жените с изчерпан яйчников резерв (с показател на FSH хормон над 12,5 miU/ml и/или AMH < 1 ng/ml), жените, извършващи ин витро процедура с донорска яйцеклетка или сперматозоиди; жените над 43 г., а също така и тези, които вече имат по 3 неуспешни опита, финансирани от Центъра за асистирана репродукция. Финансирането на двойките, подали молба за предсрочно разглеждане на заявленията, се одобрява от определената комисия, като водещи за преценката са наличните медицински основания.

(7) /нова, създадена с Решение № 209 от Протокол № 9/27.03.2020 г./ При настъпване на промяна в обстоятелствата, декларирани от лицата по чл.2, т.4, същите се задължават да информират общинския съвет в едномесечен срок от настъпването на съответната промяна в декларираните обстоятелства.

(8) /нова, създадена с Решение № 209 от Протокол № 9/27.03.2020 г./ След извършване на ин витро процедура, за която е получено финансово подпомагане по този Правилник, двойката-кандидат се ангажира да уведоми общинския съвет за резултата в едномесечен срок от извършването на процедурата.“.

ГЛАВА V.ПРОЦЕДУРА ЗА ОПРЕДЕЛЯНЕ И ОТПУСКАНЕ НА ЕДНОКРАТНА ФИНАНСОВА ПОМОЩ

Чл.9.Общински съвет –Берковица ежегодно с приемане на бюджета на Община Берковица , определя общия размер на средствата за отпускане на еднократна помощ по реда на този правилник.

Чл.10 /изм. и доп. с Решение № 1560 от Протокол № 77/29.03.2019 г./ (1) Заявление по чл. 2, т. 1 се подава в Центъра за услуги и информация на граждани в Община Берковица и се разглежда от служители на Общинска а администрация – Берковица.
(2) /изм. и доп. с Решение № 209 от Протокол № 9/27.03.2020 г./ Заявление по чл. 2, т. 2, т. 3 и т. 4 за отпускане на еднократна помощ се подава до Общински съвет –Берковица
(3) Към заявленията се прилагат необходимите писмени документи, посочени в правилника и съобразени с основанието за отпускане на помощта.
(4) /изм. и доп. с Решение № 209 от Протокол № 9/27.03.2020 г., изм. и доп. с Решение № 263 от Протокол № 13/26.07.2024 г./  Заявлението по чл. 2, т. 2, 3 и 4 и документите се разглеждат от постоянните комисии по здравеопазване и бюджет и финанси на Общински съвет Берковица, които се произнасят с решение, в което се определя дали лицето подало молба за помощ отговаря на критериите и изискванията за отпускане на еднократна помощ. В случай, че лицето не отговаря на критериите и изискванията се изпраща писмо до заявителя и в срок до един месец от съобщаването за констатираните нередовности, заявлението се разглежда отново ведно с всички подадени документи.
(5) /изм. и доп. с Решение № 209 от Протокол № 9/27.03.2020 г./ Комисиите правят предложение за отпускане на еднократна помощ до Общински съвет Берковица за лицата отговарящи на изискванията, определени в настоящия правилник.

 (6) /изм. и доп. с Решение № 209 от Протокол № 9/27.03.2020 г./ Въз основа на предложението на постоянните комисии Общински съвет-Берковица приема решение, с което определя и отпуска еднократна помощ
(7) Лицето, на което е отпусната помощта получава същата лично, чрез законния си представител или чрез пълномощник. 

Чл.11.След изчерпване на размера на гласуваните средства в Бюджета на Община Берковица, комисията отказва разглеждане на постъпилите заявления с мотив – изчерпан лимит за еднократни помощи.

Чл.12. /нов, създаден с Решение № 209 от Протокол № 9/27.03.2020 г./ (1) Средствата, предвидени в бюджета на Община Берковица по заявленията за отпускане на еднократна помощ на лицата по чл.2, т.1, се отпускат от Общинска администрация-Берковица след представяне на документите, доказващи съответствие с общите и специфичните критерии по чл. 6 и чл. 7.

(2) Средствата, предвидени в бюджета на Община Берковица по заявленията за отпускане на еднократна помощ на лицата по чл.2, т.2 и 3, се отпуска след представяне на първичен счетоводен документ за направения разход.

(3) Средствата, предвидени в бюджета на Община Берковица по заявленията за отпускане на еднократна помощ на лицата по чл.2, т.4, се изплащат след представяне на първичен счетоводен документ за направения разход и медицинска документация, издадени от лицензирано лечебно заведение, което има разрешително по чл. 131, ал.1 от Закона за здравето (ЗЗ) и Наредба № 16/25.04.2007г. за условията и реда за издаване на разрешение на лечебните заведения за извършване на дейности по асистирана репродукция, а когато се касае за извършване на ин витро процедури – от клиники, които имат сключен актуален договор с Център за асистирана репродукция (ЦАР) за съответната календарна година. Датата на първичния счетоводен документ не бива да предхожда датата на заседанието на комисията по този правилник и гласуването на съответното решение на комисията от ОС Берковица.

(4) От предвидените в бюджета на община Берковица средства по чл. 12, ал. 4 се заплащат изследвания и процедури по заявления за отпускане на еднократна финансова помощ на лица по чл. 2, т. 4, извършени единствено в лицензирани клиники, които имат разрешително по чл. 131, ал.1 от Закона за здравето (ЗЗ) и Наредба № 16/25.04.2007г. за условията и реда за издаване на разрешение на лечебните заведения за извършване на дейности по асистирана репродукция, а когато се касае за извършване на ин витро процедури – в клиники, които имат сключен актуален договор с Центъра за асистирана репродукция (ЦАР).
Чл. 13. /нов, създаден с Решение № 209 от Протокол № 9/27.03.2020 г./  Членовете на постоянните комисии, лицата по чл.8, ал. 3 от настоящия правилник, както и служителите на общинската администрация, нямат право да разгласяват факти и обстоятелства, които са им станали известни в хода на тяхната дейност.
Приложение № 1 към чл. 8, ал. 1, т. 1

/изм. и доп. с Решение № 1560 от Протокол № 77/29.03.2019 г., изм. и доп. с Решение № 977 от Протокол № 46/25.02.2022 г., изм. и доп. с Решение № 903 от Протокол № 47/18.09.2026 г./
ДО
ОБЩИНСКИ СЪВЕТ БЕРКОВИЦА

З А Я В Л Е Н И Е

От …………………………………………………ЕГН…………………….

                         /име, презиме,фамилия/

Постоянен адрес : гр./с. ……………,Община…………..,Област………….

Ул…………………………………………………………………………………

Настоящ адрес : гр./с. ……………,Община…………..,Област………….

Ул…………………………………………………………………………………

        Моля, да ми бъде отпусната еднократна финансова помощ 

 за ………………………………………………………………………………..

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

      /посочва се причината и/или нуждата поради която се иска финансовата помощ/

в размер на …………../…………………./ евро.

     Прилагам следните документи:

1. …………………………………….

2. …………………………………….

3. …………………………………….

4. …………………………………….

5. …………………………………….

6. …………………………………….

7. …………………………………….

8. …………………………………….

9. ……………………………………..

10. ……………………………………..

11. ……………………………………..

12. …………………………………….

Дата:……………..                                            С уважение:…………..

Гр./с………………                                                              /подпис/


Критерии за отпускане на еднократна финансова помощ по чл. 2, т. 2 от Правилника:

1.Да са български граждани;

2.Да имат постоянен адрес на територията на Община Берковица;

3.Да нямат задължения към Община Берковица;

4.Да не са поставяни под запрещение;

5. Да не притежават недвижима или движима собственост, която може да бъде източник на доходи, с изключение на вещите, които служат за обичайно потребление на лицето или семейството;

6. Да не са прехвърлили жилищен или вилен имот и/или идеални части от тях срещу заплащане или чрез договор за дарение през последните 3 /три/ години;

7. Да нямат влогове, дялови участия и ценни книжа, чиято обща стойност надхвърля 1/2 минимална работна заплата.
8.Да нямат сключен договор за предоставяне на собственост срещу задължение за издръжката и/или гледането им;

9. Да не са регистрирани като еднолични търговци, да не са собственици на капитала на търговско дружество и да извършват дейност по Търговския закон. 

10.Да не са получавали и да не получават помощ на същото основание от друг орган или институция;

11.Безработните лица в трудоспособна възраст да са регистрирани в Бюрото по труда и да не са отказвали предложената им работа; 

12. Средният месечен доход на член от семейството за последните 6 месеца преди датата на подаване на заявлението за отпускане на еднократна финансова помощ да е в размер до 1 минимална работна заплата за страната.

13.Да са с непрекъснати здравноосигурителни права.

14.Да имат постоянен адрес на територията на Община Берковица най-малко 12 месеца преди датата на подаване на заявлението за отпускане на еднократна финансова помощ.

15. Медицинските документите за отпускане на еднократна финансова помощ да имат давност до 1 година от подаване на Заявлението за еднократна финансова помощ.
Приложение № 2 към чл. 8, ал. 1, т. 2
/изм. и доп. с Решение № 1560 от Протокол № 77/29.03.2019 г./
ДО
ОБЩИНСКИ СЪВЕТ БЕРКОВИЦА

З А Я В Л Е Н И Е

От …………………………………………………ЕГН…………………….

                         /име, презиме,фамилия/

Постоянен адрес : гр./с. ……………,Община…………..,Област………….

Ул…………………………………………………………………………………

Настоящ адрес : гр./с. ……………,Община…………..,Област………….

Ул…………………………………………………………………………………

Данни за вторият член от семейството/ попълва се при необходимост/

……………………………………………………………………………………

                                     /име, презиме,фамилия/

ЕГН…………………., притежаващ л.к.№………………….,издадена от МВР………………, на ……………..г.

Постоянен адрес : гр./с. ……………,Община…………..,Област………….

Ул…………………………………………………………………………………

Настоящ адрес : гр./с. ……………,Община…………..,Област………….

Ул………………………………………………………………………………..

        Моля, да ми бъде отпусната еднократна финансова помощ 

 за ………………………………………………………………………………..

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

      /посочва се причината и/или нуждата поради която се иска финансовата помощ/

в размер на …………../…………………./ евро.

        Прилагам следните документи:

1. …………………………………….

2. …………………………………….

3. …………………………………….

4. …………………………………….

5. …………………………………….

6. …………………………………….

7. …………………………………….

8. …………………………………….

9. ……………………………………..

10. ……………………………………..

11. ……………………………………..

12. …………………………………….

Дата:……………..                                            С уважение:…………..

Гр./с………………                                                              /подпис/

Критерии за отпускане на еднократна финансова помощ по чл. 2, т. 3 от Правилника:

1.Да са български граждани;

2.Да имат постоянен адрес на територията на община Берковица;

3.Да нямат задължения към Община Берковица;

4.Да не са поставяни под запрещение;

5.Да има Протокол от специализиран орган, доказващ настъпилото увреждане  или унищожение на имущество, вследствие на                          пожара или стихийни бедствия;

6.Да не притежават повече от един жилищен имот на територията на община Берковица;

7.Поразеното жилище да е единствено за семейството, да  не е застраховано и за него да има документ за собственост.
Приложение № 3 към чл. 8, ал. 1, т. 3
/ново, създадено с Решение № 1560 от Протокол № 77/29.03.2019 г, изм. и доп. с Решение № 903 от Протокол № 47/18.09.2026 г./
Д Е К Л А Р А Ц И Я

От …………………………………………………ЕГН…………………….

                         /име, презиме,фамилия/

Д Е К Л А Р И Р А М /МЕ:

	


че съм български гражданин/гражданка;

	

	

	


че не съм поставян/а под запрещение;

че не съм прехвърлял/а жилищен или вилен имот и/или идеални части от тях срещу заплащане или чрез договор за дарение през последните 3 /три/ години;

че не съм/сме регистриран/а като еднолични търговец/търговци и не съм собственик на капитала на търговско дружество и не извършвам дейност по Търговския закон;

  че нямам сключен договор за предоставяне на собственост срещу задължение за издръжка и/или гледането ми;

	


че  не съм получавал/а и не получавам помощ на същото основание от друг орган или институция;

	


  че съм с адресна регистрация по постоянен настоящ адрес, най-малко дванадесет месеца преди датата на подаване на заявлението, на територията на Община Берковица,…………………………………………………………………………………………………......................................................................................................................., на който адрес живея със следните членове на семейството:

1.…………………………………………,ЕГН………………., 

2.…………………………………………,ЕГН………………., 

3.…………………………………………,ЕГН………………., 

	


 че   съм регистриран/на в Бюрото по труда  и не съм отказвал/ла предложената от там работа;

	


че  нямам влогове, дялови участия и ценни книжа, чиято обща стойност надхвърля 1/2 минимална работна заплата.
	


че съм с непрекъснати здравноосигурителни права.

 Забележка: Вярното се маркира с кръстче

Известно ми е, че за декларирани от мен неверни данни нося наказателна  отговорност  по  чл. 313  от НК.

  Декларатор:

1. ……………………..

 Дата:………….                                           

/подпис/

 Гр./с……………

Приложение № 4 към чл. 8, ал. 1, т. 3
/ново, създадено с Решение № 1560 от Протокол № 77/29.03.2019 г./
Д Е К Л А Р А Ц И Я

От …………………………………………………ЕГН…………………….

                         /име, презиме,фамилия/

От …………………………………………………ЕГН…………………….

                         /име, презиме,фамилия/

Д Е К Л А Р И Р А М /МЕ:

	


че съм/сме български гражданин/граждани;

	

	


че не съм/сме поставян/и под запрещение;

че не притежавам/е повече от един жилищен имот на територията на община Берковица;

че  поразеното ми/ни жилище е единствено за
 семейството ми/ни и не е застраховано в застрахователна институция и имам/е документ за собственост;

	

	


че   не съм /сме получавали еднократна помощ от Агенцията по бедствия и аварии;

че съм/сме с адресна регистрация по постоянен адрес на територията на община Берковица,…………………………………………………………………………………………….......................................................................................................................,        на който адрес живея/ем  ………......................……………………………………….

  Забележка: Вярното се маркира с кръстче

Известно ми е, че за декларирани от мен/нас неверни данни нося/носим наказателна  отговорност  по  чл. 313  от НК.

  Декларатор/ри:

       1.………………………

                                                                   


 /подпис/

2.……………………..

 Дата:………….                                           

/подпис/

 Гр./с……………
Приложение № 5 към чл. 8, ал. 3, т. 1
/ново, създадено с Решение № 209 от Протокол № 9/27.03.2020 г./
ДО
ОБЩИНСКИ СЪВЕТ БЕРКОВИЦА


З А Я В Л Е Н И Е

От …………………………………………………ЕГН…………………….

                         /име, презиме, фамилия/

Постоянен адрес : гр./с. ……………,Община…………..,Област………….

Ул…………………………………………………………………………………

Настоящ адрес : гр./с. ……………,Община…………..,Област………….

Ул…………………………………………………………………………………

        Моля, да ми бъде отпусната еднократна финансова помощ 

 за ………………………………………………………………………………..

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

      /посочва се причината и/или нуждата, поради която се иска финансовата помощ, като се отбелязва конкретно за коя/кои от дейностите по чл.4, ал.4 от Правилника ще бъде отпусната помощта, а именно:

1. Контролирана овариална хиперстимулация /КОХС/ с един или повече от един от следните лекарствени продукти /по групи/:
а/ аналози на гонадолибералина /агонисти или антагонисти/,
б/ гонадотропни хормони /уринарни или рекомбинантни/,
в/ други /за лутеална поддръжка/ - стероиди и/или хорионгонадотропин.
2. АРТ процедури /методи на асистирани репродуктивни технологии/ и съпътстващи ги медицински дейности:
а/ фоликулна пункция под ехографски контрол;
б/ класическо ин витро оплождане;
в/ оплождане чрез IСSI (IMSI);

г/ ин витро на естествен (спонтанен) цикъл; 

д/ ин витро процедура с донорски репродуктивен материал (яйцеклетки и/или сперматозоиди); 

е/ криоконсервация (замразяване) на предимплатационни ембриони, яйцеклетки и/или сперматозоиди;

ж/ ембриотрансфер, вкл. и на размразени ембриони след криоконсервация;
з/ инсеминации от партньора или дарител;
и/ ин витро матурация (IVM);

й/ тестикуларна и/или епидидимална биопсии /ТESЕ, РЕSА, МЕSА/, както и биопсия на маточната лигавица.

3. Контрол на стимулационния процес чрез:

а/ ехографски прегледи;

б/ хормонални изследвания./
в размер на …………../…………………./ евро.

     Прилагам следните документи:

1. …………………………………….

2. …………………………………….

3. …………………………………….

4. …………………………………….

5. …………………………………….

6. …………………………………….

7. …………………………………….

8. …………………………………….

9. ……………………………………..

10. ……………………………………..

11. ……………………………………..

12. …………………………………….

Дата:……………..                                            С уважение:…………..

Гр./с………………                                                              /подпис/


Критерии за отпускане на еднократна финансова помощ по чл. 2, т. 4 от Правилника:

1.Поне едно от лицата, кандидатстващи за помощ, следва да бъде с българско гражданство/;

2.Лицата да нямат задължения към Община Берковица;

3.Поне едно от лицата, които кандидатстват, да има настоящ адрес на територията на община Берковица минимум една година преди датата на подаване на заявление за помощ.

4.Поне едно от лицата, които кандидатстват, да има постоянна адресна регистрация на територията на община Берковица минимум две години преди датата на заявлението.

6. Поне едно от лицата, които кандидатстват, да има завършено минимум средно образование. 

7. Да са с непрекъснати здравно-осигурителни права, което се удостоверява с декларация (Приложение № 6);

8. Да не са поставени под запрещение, което се удостоверява с декларация (Приложение № 6);

9. Да са семейства или лица, живеещи на семейни начала, което се удостоверява с копие от удостоверение за сключен граждански брак или при двойките, които са във фактическо съжителство с декларация (Приложение № 7);

10. Лицата в двойката да нямат кръвно родство по права линия и по съребрена линия до четвърта степен, което се удостоверява с декларация (Приложение № 6);

11. Да е налице доказан стерилитет /независимо с женски и/или с мъжки фактор/. Удостоверяването се извършва със следните медицински документи: 

а/ етапна епикриза, отразяваща етапа на лечението към момента на кандидатстване, издадена от клиниката по асистирана репродукция, която двойката посещава и подписана от лекуващия лекар;

б/ епикризи за извършени операции и/или минали ин витро процедури;

в/ при проблеми с маточните тръби - документи за извършване на един или повече от следните методи: ХСГ и/или лапароскопия и/или лапаротомия, като ехографското изследване не е доказателствен метод;
г/ при мъжки фактор - документи за извършване на два или повече спермални анализа, последният от които е извършен преди не повече от 6 месеца преди подаване на заявлението. Спермограмите да бъдат направени в клиника по асистирана репродукция. Ползват се критериите на Световната здравна организация /СЗО/ за нормоспермия, като е желателно поне едно от изследванията да е с морфология, оценена по критериите на Крюгер;
д/ при липса на овулация поради LUFS, документи относно поне два цикъла с ехографски разчитания и снимки;
е/ при неизяснен стерилитет - данни за безплодие в период от поне две години, лекувано чрез конвенционални методи, вкл. с реализирани поне два цикъла с вътрематочни инсеминации;

ж/ при жени, навършили 43 годишна възраст – актуални стойности на LH, FSH, Естрадиол и Анти-Мюлеров хормон (направени не по-рано от 2 месеца преди подаване на заявлението), както и становище на специалист по асистирана репродукция за състоянието на яйчниковия резерв на жената;

з/ други медицински документи, удостоверяващи причина за безплодие, налагаща използването на АРТ процедури при съответната двойка-заявител.

12. Възрастта на жените, кандидатстващи за финансиране по програмата, да съответства на Наредба № 28 за дейностите по асистирана репродукция на Министерството на здравеопазването от 20.06.2007 година.
Приложение № 6 към чл. 7, ал. 2, т. 4, 5 и 7/чл. 8, ал. 3, т. 3
/ново, създадено с Решение № 209 от Протокол № 9/27.03.2020 г./
ДЕКЛАРАЦИЯ

Подписаният/ата:

……………………….………………………………………,ЕГН……………………………

ДЕКЛАРИРАМ, че съм:

1. български/а гражданин/ка;

2. не съм поставен/а под запрещение;

3. с непрекъснати здравноосигурителни права;
4. нямам кръвно родство по права линия и по съребрена линия до четвърта степен с партньора си;
Дата…………………………
……………………………………………..……………..

Гр. Берковица






/три имена/

………………………………………..

/подпис/
Приложение № 7 към чл. 7, ал. 4, т. 6/чл. 8, ал. 3, т. 4
/ново, създадено с Решение № 209 от Протокол № 9/27.03.2020 г./
ДЕКЛАРАЦИЯ

Подписаните:

………………………………………, ЕГН…………………………………………………….

и

………………………………………, ЕГН…………………………………………………….

ДЕКЛАРИРАМЕ, че сме партньори и живеем на семейни начала.

Дата…………………………
/три имена, подпис/…………………………..

Гр. Берковица

          /три имена, подпис/…………………………..
20

